# Jurnalul Oficial C 6A/8 ia

| | ISSN 1977-1029 |
| --- | --- |
| Jurnalul Oficial
  al Uniunii Europene | C 6A |
| | |
| Ediţia în limba română | Comunicări şi informări | Anul 648 ianuarie 2021 |

ISSN 1977-1029

Jurnalul Oficial

al Uniunii Europene

C 6A

Ediţia în limba română

Comunicări şi informări

Anul 648 ianuarie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2021/C 6 A/01 | Cerere de exprimare a interesului pentru numirea membrilor Comisiei de apel a celor trei Autorități europene de supraveghere pentru sectorul serviciilor financiare (Autoritatea Bancară Europeană, Autoritatea Europeană de Asigurări și Pensii Ocupaționale și Autoritatea Europeană pentru Valori Mobiliare și Piețe) | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2021/C 6 A/01

Cerere de exprimare a interesului pentru numirea membrilor Comisiei de apel a celor trei Autorități europene de supraveghere pentru sectorul serviciilor financiare (Autoritatea Bancară Europeană, Autoritatea Europeană de Asigurări și Pensii Ocupaționale și Autoritatea Europeană pentru Valori Mobiliare și Piețe)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 8.1.2021 | RO | Jurnalul Oficial al Uniunii Europene | CA 6/1 |
| --- | --- | --- | --- |

8.1.2021

RO

Jurnalul Oficial al Uniunii Europene

CA 6/1

---

Cerere de exprimare a interesului pentru numirea membrilor Comisiei de apel a celor trei Autorități europene de supraveghere pentru sectorul serviciilor financiare (Autoritatea Bancară Europeană, Autoritatea Europeană de Asigurări și Pensii Ocupaționale și Autoritatea Europeană pentru Valori Mobiliare și Piețe)

(2021/C 6 A/01)

1.   Descrierea autorităților

Autoritatea Bancară Europeană (ABE), Autoritatea Europeană de Asigurări și Pensii Ocupaționale (EIOPA) și Autoritatea Europeană pentru Valori Mobiliare și Piețe (ESMA) au fost create prin Regulamentul (UE) nr. 1093/2010 (1), Regulamentul (UE) nr. 1094/2010 (2) și, respectiv, Regulamentul (UE) nr. 1095/2010 (3) ale Parlamentului European și ale Consiliului. Împreună, acestea constituie autoritățile europene de supraveghere pentru sectorul serviciilor financiare și fac parte din Sistemul european de supraveghere financiară.

Pentru sectoarele lor de competență, autoritățile au în special următoarele obiective:

| — | realizarea unui nivel solid, eficace și consecvent de reglementare și supraveghere, |
| --- | --- |

—

realizarea unui nivel solid, eficace și consecvent de reglementare și supraveghere,

| — | garantarea integrității, transparenței, eficienței și bunei funcționări a piețelor financiare, |
| --- | --- |

—

garantarea integrității, transparenței, eficienței și bunei funcționări a piețelor financiare,

| — | consolidarea coordonării internaționale în domeniul supravegherii, |
| --- | --- |

—

consolidarea coordonării internaționale în domeniul supravegherii,

| — | prevenirea arbitrajului de reglementare și promovarea condițiilor de concurență echitabile, |
| --- | --- |

—

prevenirea arbitrajului de reglementare și promovarea condițiilor de concurență echitabile,

| — | asigurarea unei reglementări și supravegheri corespunzătoare cu privire la asumarea riscurilor de investiții și a altor riscuri, |
| --- | --- |

—

asigurarea unei reglementări și supravegheri corespunzătoare cu privire la asumarea riscurilor de investiții și a altor riscuri,

| — | sporirea gradului de protecție a clienților, |
| --- | --- |

—

sporirea gradului de protecție a clienților,

| — | îmbunătățirea convergenței în materie de supraveghere în cadrul pieței interne. |
| --- | --- |

—

îmbunătățirea convergenței în materie de supraveghere în cadrul pieței interne.

În plus, ESMA efectuează supravegherea directă a agențiilor de rating de credit, a registrelor centrale de tranzacții, a registrelor centrale de securitizări din UE, precum și a contrapărților centrale din țări terțe, mai ales atunci când acestea au importanță sistemică sau vor dobândi probabil importanță sistemică pentru stabilitatea financiară a Uniunii sau a unuia sau mai multor state membre ale acesteia. ESMA are, de asemenea, competențe de supraveghere directă a indicilor de referință critici și a celor din țări terțe, precum și a furnizorilor de servicii de raportare a datelor. În sfârșit, printre altele, ESMA îndeplinește sarcini relevante pentru instrumentele financiare derivate extrabursiere (OTC), pentru vânzarea în lipsă a titlurilor de valoare și pentru infrastructurile de piață critice.

În acest scop, pe lângă adoptarea actelor fără forță juridică obligatorie, cum ar fi orientările și recomandările, precum și proiectele de standarde tehnice, fiecare autoritate poate adopta, în anumite circumstanțe, și decizii cu forță juridică obligatorie, adresate autorităților naționale de supraveghere sau anumitor instituții financiare, care, împreună cu alte decizii, vor putea face obiectul unei căi de atac.

ABE și ESMA își au sediile la Paris, în Franța, iar EIOPA își are sediul la Frankfurt pe Main, în Germania. Toate cele trei autorități au fost înființate la 1 ianuarie 2011.

2.   Comisia de apel

Articolele 60 și 61 din cele trei regulamente stabilesc căile de atac relevante împotriva deciziilor autorităților. Articolele 58 și 59 din regulamentele respective prevăd înființarea unei comisii de apel a celor trei autorități. Această comisie de apel are responsabilitatea de a decide cu privire la căile de atac referitoare la anumite decizii ale autorităților. Deciziile sale pot fi, la rândul lor, contestate în fața Curții de Justiție a Uniunii Europene.

Comisia de apel se compune din șase membri și șase supleanți (doi membri și doi supleanți pentru fiecare autoritate, desemnați de către autoritatea respectivă), care se bucură de o reputație solidă și care au făcut dovada cunoștințelor relevante în ceea ce privește dreptul Uniunii și a experienței profesionale internaționale obținute la un nivel suficient de înalt în domeniul bancar, al asigurărilor, al pensiilor ocupaționale, al piețelor de titluri de valoare sau al altor servicii financiare. Sunt excluși membrii actuali ai personalului autorităților competente sau al altor instituții sau organisme naționale sau ale Uniunii implicate în activitățile autorităților și membrii Grupului părților interesate din domeniul asigurărilor și reasigurărilor, ai Grupului părților interesate din domeniul pensiilor ocupaționale, ai Grupului părților interesate din domeniul bancar sau ai Grupului părților interesate din domeniul valorilor mobiliare și piețelor. Membrii și supleanții sunt resortisanți ai unui stat membru și cunosc foarte bine cel puțin două limbi oficiale ale Uniunii. Comisia de apel dispune de suficientă expertiză juridică pentru a putea oferi consiliere juridică profesională cu privire la legalitatea, inclusiv proporționalitatea exercitării de către autorități a competențelor lor.

Membrii comisiei de apel sunt independenți în luarea deciziilor. Ei nu trebuie să fie constrânși să respecte nicio instrucțiune.

Comisia de apel își desemnează președintele.

Durata mandatului membrilor Comisiei de apel este de cinci ani. Acest mandat poate fi reînnoit o singură dată.

3.   Criterii de eligibilitate

La încheierea perioadei de depunere a candidaturilor, candidații trebuie:

| — | să fie cetățeni ai unuia dintre statele membre ale Uniunii Europene (4); |
| --- | --- |

—

să fie cetățeni ai unuia dintre statele membre ale Uniunii Europene (4);

| — | să nu facă parte din personalul actual al autorităților competente sau al altor instituții sau organisme naționale sau ale Uniunii care sunt implicate în activitățile autorităților; |
| --- | --- |

—

să nu facă parte din personalul actual al autorităților competente sau al altor instituții sau organisme naționale sau ale Uniunii care sunt implicate în activitățile autorităților;

| — | să nu fie membri ai grupurilor de părți interesate ale niciuneia dintre autorități; |
| --- | --- |

—

să nu fie membri ai grupurilor de părți interesate ale niciuneia dintre autorități;

| — | fie (a) să fi absolvit cu succes un ciclu complet de studii universitare în drept, economie sau orice alt domeniu relevant pentru activitatea autorităților, atestat de o diplomă pentru obținerea căreia durata normală a învățământului universitar este de patru ani sau mai mult și care permite accesul la studii postuniversitare; fie (b) să fi absolvit cu succes un ciclu complet de studii universitare în drept, economie sau orice alt domeniu relevant pentru activitatea autorităților, atestat de o diplomă pentru obținerea căreia durata normală a învățământului universitar este de trei ani, și să aibă un an suplimentar de experiență profesională relevantă; fie (c) să dispună de o calificare pentru a desfășura activități profesionale ca avocat într-un stat membru; |
| --- | --- |

—

fie (a) să fi absolvit cu succes un ciclu complet de studii universitare în drept, economie sau orice alt domeniu relevant pentru activitatea autorităților, atestat de o diplomă pentru obținerea căreia durata normală a învățământului universitar este de patru ani sau mai mult și care permite accesul la studii postuniversitare; fie (b) să fi absolvit cu succes un ciclu complet de studii universitare în drept, economie sau orice alt domeniu relevant pentru activitatea autorităților, atestat de o diplomă pentru obținerea căreia durata normală a învățământului universitar este de trei ani, și să aibă un an suplimentar de experiență profesională relevantă; fie (c) să dispună de o calificare pentru a desfășura activități profesionale ca avocat într-un stat membru;

| — | să aibă minimum 15 ani de experiență profesională internațională relevantă pentru domeniul bancar, al asigurărilor, al pensiilor ocupaționale, al piețelor de titluri de valoare sau al altor servicii financiare (dobândită după obținerea diplomei universitare sau a diplomei și a experienței menționate anterior). Această experiență poate include activități de elaborare de politici și activități de supraveghere; |
| --- | --- |

—

să aibă minimum 15 ani de experiență profesională internațională relevantă pentru domeniul bancar, al asigurărilor, al pensiilor ocupaționale, al piețelor de titluri de valoare sau al altor servicii financiare (dobândită după obținerea diplomei universitare sau a diplomei și a experienței menționate anterior). Această experiență poate include activități de elaborare de politici și activități de supraveghere;

| — | să dispună de cunoștințe și de o înțelegere dovedite în ceea ce privește legislația UE în domeniul bancar, al asigurărilor, al pensiilor ocupaționale sau al piețelor de titluri de valoare; |
| --- | --- |

—

să dispună de cunoștințe și de o înțelegere dovedite în ceea ce privește legislația UE în domeniul bancar, al asigurărilor, al pensiilor ocupaționale sau al piețelor de titluri de valoare;

| — | să cunoască temeinic cel puțin două limbi oficiale ale Uniunii (5) (limba predominantă de comunicare în cadrul autorităților va fi limba engleză, însă căile de atac pot fi înaintate în orice limbă oficială a Uniunii Europene). |
| --- | --- |

—

să cunoască temeinic cel puțin două limbi oficiale ale Uniunii (5) (limba predominantă de comunicare în cadrul autorităților va fi limba engleză, însă căile de atac pot fi înaintate în orice limbă oficială a Uniunii Europene).

4.   Criterii de selecție

Se vor lua în considerare următoarele elemente:

| — | experiența profesională și cunoștințele dovedite în domeniu, inclusiv experiența în materie de supraveghere la nivel înalt în sectorul asigurărilor, al pensiilor ocupaționale, al piețelor de titluri de valoare sau al altor servicii financiare; |
| --- | --- |

—

experiența profesională și cunoștințele dovedite în domeniu, inclusiv experiența în materie de supraveghere la nivel înalt în sectorul asigurărilor, al pensiilor ocupaționale, al piețelor de titluri de valoare sau al altor servicii financiare;

| — | o foarte bună cunoaștere și înțelegere a regulamentului de procedură al Curții de Justiție a Uniunii Europene și/sau a practicii judiciare în contextul căilor de atac și/sau al procedurilor de arbitraj în materie de reglementare; |
| --- | --- |

—

o foarte bună cunoaștere și înțelegere a regulamentului de procedură al Curții de Justiție a Uniunii Europene și/sau a practicii judiciare în contextul căilor de atac și/sau al procedurilor de arbitraj în materie de reglementare;

| — | activitatea de natură juridică sau academică în domeniul supravegherii constituie un important avantaj; |
| --- | --- |

—

activitatea de natură juridică sau academică în domeniul supravegherii constituie un important avantaj;

| — | disponibilitatea promptă în cazul în care este necesar să se audieze căile de atac împotriva deciziilor autorităților; |
| --- | --- |

—

disponibilitatea promptă în cazul în care este necesar să se audieze căile de atac împotriva deciziilor autorităților;

| — | eventualitatea existenței unor conflicte de interese care ar putea limita capacitatea unui candidat de a audia căile de atac. |
| --- | --- |

—

eventualitatea existenței unor conflicte de interese care ar putea limita capacitatea unui candidat de a audia căile de atac.

5.   Procedura de selecție și condițiile de muncă

Persoanele fizice sunt invitate să își exprime interesul în conformitate cu regulile definite în prezentul anunț.

Conform dispozițiilor Regulamentelor (UE) nr. 1093/2010, (UE) nr. 1094/2010 și (UE) nr. 1095/2010, Consiliul de administrație al fiecărei autorități va decide (după consultarea consiliului supraveghetorilor autorității în cauză) cu privire la numirea membrilor și/sau supleanților pe baza unei liste scurte propuse de Comisia Europeană.

După primirea listei scurte, Parlamentul European poate invita candidații la funcția de membri și supleanți să dea o declarație în fața sa și să răspundă la întrebările adresate de membrii acestuia.

Parlamentul European poate invita membrii comisiei de apel să dea o declarație în fața sa și să răspundă la întrebările care le sunt adresate de membrii acestuia ori de câte ori li se solicită acest lucru, cu excepția declarațiilor, întrebărilor sau răspunsurilor referitoare la cazuri individuale soluționate sau dezbătute de comisia de apel.

Scopul prezentei cereri de exprimare a interesului este de a permite Comisiei să întocmească o listă scurtă de candidați care să fie propuși consiliilor de administrație ale autorităților pentru funcțiile de membri/supleanți ai comisiei de apel. Candidații trebuie să fie conștienți de faptul că includerea lor pe lista scurtă a Comisiei Europene nu garantează numirea în funcție.

Lista scurtă care urmează să fie stabilită de Comisie ar trebui să ia forma unei liste de rezervă. Având în vedere eventualele nevoi viitoare ale celor trei autorități europene de supraveghere în ceea ce privește numirea de noi membri sau supleanți ai comisiei de apel, lista de rezervă va fi valabilă timp de cinci ani de la adoptarea deciziei Comisiei.

Comisia Europeană va organiza procesul de selecție pentru stabilirea listei scurte de membri/supleanți ai comisiei de apel. În acest sens, Comisia va institui o comisie de selecție care va invita candidații care îndeplinesc toate criteriile de eligibilitate enumerate mai sus să participe la un interviu.

În urma interviurilor, comisia de selecție a Comisiei Europene va întocmi o listă scurtă cu cei mai potriviți candidați. Această listă va fi adoptată de Comisia Europeană și comunicată consiliilor de administrație ale celor trei autorități, precum și Parlamentului European. Autoritățile aplică măsuri care le permit să evalueze în mod eficient candidații înscriși pe lista scurtă. Printre măsurile respective se pot număra și interviurile.

Membrii comisiei de apel nu au dreptul să ocupe alte funcții în cadrul autorităților, al consiliilor de administrație sau al consiliilor supraveghetorilor ale acestora. Aceștia vor beneficia, pentru sarcinile efectuate pe baza unui contract de servicii, de rambursarea cheltuielilor și de compensațiile adecvate în conformitate cu constrângerile bugetare ale autorităților europene de supraveghere, însă nu vor fi angajați permanenți ai autorităților. Prin urmare, membrii comisiei de apel pot fi angajați cu normă întreagă în altă parte, dacă acest lucru le permite să audieze căile de atac chiar dacă sunt anunțați cu puțin timp înainte. Nivelul activității Comisiei de apel va depinde de numărul de căi de atac prin care se contestă deciziile autorităților.

Membrii comisiei de apel se angajează să acționeze independent și în interesul public. În acest scop, aceștia redactează o declarație de angajament și o declarație de interese, indicând fie absența oricăror interese care ar putea fi considerate drept susceptibile de a le afecta independența, fie natura oricăror interese directe sau indirecte care ar putea fi considerate susceptibile de a le afecta independența. Aceste declarații sunt făcute publice, în fiecare an și în scris.

6.   Depunerea cererilor

Înainte de depunerea candidaturii, verificați cu atenție dacă îndepliniți toate cerințele de eligibilitate, în special cele privind tipurile de diplome, experiența profesională și cunoștințele lingvistice cerute. Neîndeplinirea oricăreia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a finaliza depunerea candidaturii, trebuie să încărcați un CV în format PDF și să completați online o scrisoare de intenție (de maximum 8 000 de caractere). Puteți transmite CV-ul și scrisoarea dumneavoastră de intenție în oricare dintre limbile oficiale ale Uniunii Europene.

Candidații sunt invitați să precizeze toate limbile UE pe care le cunosc și nivelul de cunoaștere a limbilor respective în conformitate cu Cadrul european comun de referință pentru limbi (6). Copiile legalizate ale certificatelor/diplomelor, referințelor, dovezilor privind experiența profesională etc. nu trebuie trimise în această etapă a procedurii, ci într-o etapă ulterioară, dacă se solicită acest lucru.

După finalizarea înscrierii online, veți primi un e-mail de confirmare a înregistrării candidaturii dumneavoastră. În cazul în care nu primiți un e-mail de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme de ordin tehnic, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Din motive funcționale și pentru a finaliza procedura de selecție cât mai repede posibil, atât în interesul candidaților, cât și al instituțiilor, procedura de selecție se va desfășura în limba engleză (7).

Data-limită

Data-limită pentru înscriere este 8 februarie 2021. Înscrierea online nu va mai fi posibilă după ora 12.00 p.m., ora Bruxelles-ului.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată data-limită pentru efectuarea înscrierii, nu veți mai putea introduce niciun fel de date. Nu se acceptă înscrierile efectuate după data-limită.

7.   Egalitatea de șanse

Instituțiile și alte organe ale Uniunii Europene aplică politica egalității de șanse și acceptă candidaturi fără a ține seama de considerente de sex, rasă, culoare a pielii, origine etnică sau socială, caracteristici genetice, limbă, religie, opinii politice sau de orice altă natură, apartenență la o minoritate națională, proprietate, naștere, handicap, vârstă sau orientare sexuală.

8.   Protecția datelor cu caracter personal

Comisia va asigura faptul că datele cu caracter personal ale candidaților vor fi prelucrate în conformitate cu cerințele Regulamentului (UE) 2018/1725 al Parlamentului European și al Consiliului (8) din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE. Aceste dispoziții se aplică în special în ceea ce privește confidențialitatea și securitatea datelor cu caracter personal.

9.   Conflictul de interese

Candidații înscriși pe lista scurtă vor trebui să dea o declarație privind conflictul de interese înainte de procesul de selecție efectuat de consiliile supraveghetorilor celor trei autorități europene de supraveghere. În mod concret, candidații înscriși pe lista scurtă vor trebui să dea o declarație prin care se angajează să acționeze în mod independent în interesul public, precum și o declarație cu privire la orice interes despre care s-ar putea considera că aduce atingere independenței lor, urmând ca aceste declarații să fie analizate în conformitate cu cadrul de etică al autorităților europene de supraveghere.

10.   Politica de remunerare

Membrii și supleanții comisiei de apel sunt remunerați pentru activitatea lor.

Președintele și membrii sunt remunerați de autoritățile europene de supraveghere la o rată fixă, conform politicii de remunerare a comisiei de apel a autorităților. Cheltuielile de deplasare și de ședere pentru participarea la reuniunea anuală a comisiei de apel vor fi rambursate conform normelor Comisiei Europene în materie de rambursare a personalului.

Pe baza normelor aplicabile în prezent, este prevăzută următoarea schemă de remunerare:

| — | membrii și supleanții care participă la o procedură (exclusiv la o procedură de contestație) sunt remunerați la o rată de 800 EUR pe zi, cu un plafon de 8 000 EUR per procedură per persoană; |
| --- | --- |

—

membrii și supleanții care participă la o procedură (exclusiv la o procedură de contestație) sunt remunerați la o rată de 800 EUR pe zi, cu un plafon de 8 000 EUR per procedură per persoană;

| — | președintele și raportorul care participă la o procedură sunt remunerați la o rată de 1 000 EUR pe zi, cu un plafon de 20 000 EUR per procedură per persoană. |
| --- | --- |

—

președintele și raportorul care participă la o procedură sunt remunerați la o rată de 1 000 EUR pe zi, cu un plafon de 20 000 EUR per procedură per persoană.

---

(1)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

(2)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).

(3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

(4)  Statele membre ale Uniunii Europene sunt: Austria, Belgia, Bulgaria, Cehia, Cipru, Croația, Danemarca, Estonia, Finlanda, Franța, Germania, Grecia, Irlanda, Italia, Letonia, Lituania, Luxemburg, Malta, Polonia, Portugalia, România, Slovacia, Slovenia, Spania, Suedia, Țările de Jos, Ungaria.

(5)  Bulgara, ceha, croata, daneza, engleza, estona, finlandeza, franceza, germana, greaca, irlandeza, italiana, letona, lituaniana, maghiara, malteza, neerlandeza, polona, portugheza, româna, slovaca, slovena, spaniola și suedeza.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(7)  Comisia de selecție se va asigura că persoanele a căror limbă maternă este engleza nu beneficiază de niciun avantaj necuvenit.

(8)  Regulamentului (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---